Document ID: /roh_data/filtered/fineweb-2-filterrobots_roh.jsonl.gz/51300

Clinton è gia pliras giadas stà en l'ospital. Il 2004 ha el gì d'operar vi dal cor ed il 2010vi d'ina arteria. Ses medis han dentant accentuà ch'il cas dad uss n'haja da far nagut cun ses cor u cun Covid-19. I sa tractia d'ina autra infecziun. Per pudair survegliar meglier Clinton, saja el vegnì sin la staziun intensiva da l'ospital a California. El vegnia tractà cun antibiotica.
Bill Clinton è stà president dal 1993 fin il 2001, durant duas periodas d'uffizi. El è maridà cun Hillary Clinton ch'era la candidata democrata dal 2016. Là ha ella candidà encunter Donald Trump. Clinton s'engascha tranter auter ferm per in sistem da sanadad public, sco el exista per exempel er en Svizra.
Ord l'archiv:
Il 2016 era l'anteriur president dals Stadis Unids in zic en la sumbriva da sia dunna Hillary che cumbatteva da quest temp per il presidi da l'America.